Mojoj dragoj BiH
"Mojoj dragoj BiH" patriotska je pjesma nastala početkom rata u Bosni i Hercegovini. Muziku je komponovao nekadašnji gitarist i pjevač zagrebačke rok-grupe Drugi način Ismet Kurtović, a tekst je napisao njegov brat Fikret. U njenom snimanju učestvovali su svi koji su bili na neki način vezani uz Bosnu i Hercegovinu i tada su živjeli u Zagrebu. Osim muzičara, u snimanju videospota kao statisti su učestvovale bosanskohercegovačke izbjeglice koje su se u to vrijeme zadesile u Zagrebu.